આજે આપણે સોશિયલ મીડિયાના અવાજને વાંચા આપવાની કોશિશ કરીશું. જ્યારે જ્યારે નેટ બંધ થયું અને ફરીથી ચાલુ કરવામાં આવ્યું ત્યારબાદના જે પડઘા પડયા તેની અસર કેટલે ઊંડે સુધી યુવાનોના માનસ પર પડી તેની વાત કરીશું. યુવાનોએ કેટલી આકરી પ્રતિક્રિયા આપી તેનો અભ્યાસ તેની પોસ્ટ અને તેઓના ટવીટ વિશે આપણે આજે વાત કરીશું. સર્વપ્રથમ ૨૫ મી ના રોજ અમદાવાદ ખાતે જે ઘટનાક્રમ બન્યો અને બીજા દિવસથી જ્યારે ઈન્ટરનેટ સેવા બંધ કરવામાં આવી ત્યારે તો લોકોને ખાસ નવાઈ નહોતી લાગી અને સરકારને આ વિકટ પરિસ્થિતિ માંથી પસાર થવા માટે યુવાનો પણ મદદ કરી સ્થિતિને શાંત કરવા માટે ૨–૩ દિવસ નેટ બંધ થાય તો કંઈ વાંધો નહી એવું વિચારીને સહકાર આપેલ અને પરિણામ પણ પોઝીટીવ જ આવ્યા પરંતુ ત્યારબાદ જ્યારે બીજી વખત હાર્દિકની અટકાયત થઈ અને ઈન્ટરનેટ સેવા બંધ કરી દેવામાં આવી ત્યારે યુવાનોને આ વાત બિલકુલ ગળે ન ઉતરી. બધાને લાગ્યું કે આ તેમની વાણી સ્વતંત્રતા ઉપર તરાપ મારવામાં આવી રહી છે. અને સાવ મનમાનીથી તકલધી નિર્ણય કરીને નેટને બંધ કરવામાં આવી રહ્યું છે. કદાચ એટલા માટે જ પ્રથમ રાજકોટમાં ૭ દિવસ સુધી ઇન્ટરનેટ સેવાને બંધ કરી દેવાનો નિર્ણય કરવામાં આવેલ જો કે કોઈ અનિચ્છનીય બનાવ નહી બનેલ એટલે ૨૪ કલાકમાં જે ફરીથી નેટ સેવા બહાલ કરી દેવામાં આવેલ…!!